Polisieman vas oor 'beplande roof' op polisiestasie | Maroela Media
Nuuskommentaar: 'Kanse beter vir tornado as polisiepatrollie op SA-plaas'
Jong man steeds in hospitaal ná slangbyt
SA'ner se lyk in Mosambiek gevind
Video: Skending van DA-reklamebord 'sal nie waarheid wegsteek'
Minister ontken Bosasa-bewerings
Gedagte vir die dag: God sal nie vergeet nie
Polisieman vas oor 'beplande roof' op polisiestasie
Die Valke het Dinsdag 'n polisiekonstabel in hegtenis geneem vir sameswering om die Dunnottar-polisiestasie, net buite Springs in Gauteng, van vuurwapens te beroof.
Die 30-jarige konstabel is by dié polisiestasie gestasioneer. Die stasie was op 8 Junie vanjaar die teiken van 'n gewapende rooftog waartydens ao. Aaron Vusi Mahlangu agt keer geskiet is. Mahlangu was vir twee maande in die hospitaal ná die skietery.
Dit het later aan die lig gekom dat die aanval op die stasie 'n poging was om vuurwapens te steel. 'n Maand ná die rooftog is Mduduzi Jali (49)' Prince Mnisi-Thobe Zondozi (38) en John Molefe (45) in Kwa-Thema in hegtenis geneem. Hulle het erken dat die konstabel hulle vertel het net een vrouesersant sal op die betrokke dag aan diens wees, terwyl die konstabel buite die stasie sou patrolleer.
Toe die drie by die polisiestasie opdaag, is hulle egter deur Mahlangu en nog 'n polisiebeampte gekonfronteer, wat teruggeskiet het nadat die rowers op hulle losgebrand het. Die rowers het met leë hande gevlug.
Telefoongesprekke wat die konstabel met die drie verdagtes verbind, het glo intussen aan die lig gekom. Jali en Molefe is steeds in polisieaanhouding, terwyl Zondozi op R10 000 borgtog vrygelaat is. Hulle sal op 13 November weer in die Nigel-landdroshof verskyn.
Die konstabel sal vandag in die hof verskyn op aanklagte van poging tot moord, korrupsie, gewapende roof, sameswering om 'n misdaad te pleeg, opsetlike saakbeskadiging en die onwettige besit van 'n vuurwapen en ammunisie.
Polisieman by laerskool doodgeskiet
City Power-beampte vas oor kabeldiefstal
Akram · 3 jaar gelede
Genugtig. Nou roof hulle sommer hulle eie kantore. Dit stel die SAPS in n baie swak lig. Ongelukkig is dit so nou word die hele diens onder die selfde kam geskeer. Maar dit is goed dat die persoon aangekeer is en hoop net dat die reg sal geskied, soos in hof, nie soos in skote nie..
'n Familie lid is verbonde aan die SAP ernstig geweld misdaad eenheid KZN Noord, hulle patroleer die N2 op 'n 24 uur basis en reageer op geweldsmisdaad. Die probleem is dat jou kollega vir jou volgende skof onbekend is aan jou en jy nie weet of die persoon eerlik is of self betrokke is by misdaad. So, kom jy in 'n skietgeveg kan dit jou kollega wees wat op jou losbrand. Tragies, die manne het baie stres.
Ek lig my hoed baie hoog vir ware polisiebeamptes wat hulle werk met toewyding en eer verrig.
Al wat ons kan doen, vanuit 'n posisie van magteloosheid, is om maar terug te keer na die lewende God ons Vader. Ek glo as dinge totaal hopeloos en verlore is, is redding baie naby. Dit laat my dink aan langafstandatlete. Ons moet net nie struikel en val in die laaste 10 meter na die wenpaal.
BoereBikerBaby · 3 jaar gelede
niks verbaas my meer nie. Daardie eed wat hul afle wanneer hul polisie word is ook "down the drains" mens kan niks en niemand meer vertrou nie.
Ben · 3 jaar gelede
'n Eed aflê in SA? Dit beteken lankal niks en ek twyfel sterk of die lede weet wat 'n eed is. Selfs die Hipokratis-eed wat dokters aflê, beteken niks as jy nie voldoende geld het nie. Dan is dit net "Next please" en tough-luck as jy nie hope geld verdien nie.